Broj: 3-3/2024-6

Karlovac, 25.11.2024.

Na temelju odluke Upravnog vijeća, u skladu s ciljem Veleučilišta za olakšanjem pristupa studiju i potpori pri studiju za studente s invaliditetom, Veleučilište u Karlovcu donosi

**PRAVILA I KRITERIJE**

za dodjeljivanje stipendija redovitim studentima s invaliditetom koji studiraju na nekom od stručnih studija Veleučilišta u Karlovcu

STIPENDIJE VELEUČILIŠTA U KARLOVCU

**I. Opći uvjeti**

Za dodjelu stipendija redovitim studentima stručnih studija Veleučilišta u Karlovcu mogu se natjecati redoviti studenti državljani Republike Hrvatske imaju utvrđen stupanj invaliditeta od strane nadležnog tijela i ispunjavaju sljedeće opće uvjete:

* + da nisu stariji od 26 godina,
  + studenti koji tijekom studijskog programa odlaze na međunarodne razmjene studenata na cijeli semestar ili cijelu godinu studija na drugo veleučilište na istoj razini studija te putem koje ostvaruju pravo na financijsku potporu odnosno stipendiju iz drugog izvora, zadržavaju pravo na stipendiju Veleučilišta u Karlovcu, koja se za to vrijeme stavlja u mirovanje te se po povratku aktivira, o čemu su dužni u roku od 15 dana obavijestiti Dekanat.

1. **Pravila bodovanja**

1.1. Kandidati će se prvenstveno rangirati prema utvrđenoj visini stupnja invaliditeta odnosno oštećenja organizma ili stupnja oštećenja funkcionalnih sposobnosti.

1.2. U slučaju da je dvoje ili više kandidata izjednačeno prema kriteriju iz toč. 1.1., dodatno će se rangirati sukladno kriterijima za dodjeljivanje stipendija studentima slabijeg imovinskog stanja (kriteriji od 1.1. do 1.12.).

**III. Iznos stipendija**

Iznos stipendija studentima s invaliditetom za svaku akademsku godinu, na početku akademske godine, utvrđuje Upravno vijeće Veleučilišta u Karlovcu.

**IV. Provedba natječaja**

Natječaj za dodjelu stipendija studentima s invaliditetom raspisuje Dekan sukladno odluci Upravnog vijeća Veleučilišta u Karlovcu početkom akademske godine.

Natječaj se objavljuje na internetskoj stranici www.vuka.hr

Pristupnici su dužni dostaviti pisane prijave za dodjelu stipendija studentima s invaliditetom na posebnim obrascima, koji se mogu dobiti u studentskoj referadi Veleučilišta u Karlovcu ili na internetskoj adresi [www.vuka.hr](http://www.vuka.hr/)

Uz prijavu pristupnik je dužan dostaviti:

* Potvrdu o visini stupnja invaliditeta odnosno oštećenja organizma ili stupnja oštećenja funkcionalnih sposobnosti, izdanu od strane nadležnog tijela.

Dodatna dokumentacija (u slučaju da više kandidata ima izjednačen stupanj invaliditeta):

* Potvrde o visini dohotka za 2023. godinu nadležne Porezne uprave Ministarstva financija RH za sve članove zajedničkog kućanstva (uključujući i maloljetnu braću i sestre) računajući i sebe kao podnositelja zahtjeva.
* Potvrde o redovitom školovanju braće ili sestara izvan mjesta prebivališta.
* Potvrde o braći ili sestrama predškolske dobi ili koji se redovito školuju u mjestu prebivališta.
* Smrtni list, potvrdu o nestanku osobe te izvod iz matice rođenih koje izdaje nadležni matični ured, u slučaju umrlog, nestalog ili nepoznatog roditelja.
* Presudu o razvodu braka roditelja.
* Potvrda kojom se dokazuje pravo na pomoć za uzdržavanje prema propisima o socijalnoj skrbi.
* Potvrdu o nezaposlenosti roditelja koju izdaje Hrvatski zavod za zapošljavanje.
* Rodni list djeteta koji izdaje nadležni matični ured.
* Dokaz o statusu djeteta smrtno stradalog ili nestalog hrvatskog branitelja iz Domovinskog rata, odnosno djeteta hrvatskog ratnog vojnog invalida ili dragovoljca iz Domovinskog rata, koji izdaje nadležni upravni odjel županije.
* Dokaz o statusu djeteta poginule, umrle ili nestale osobe u Domovinskom ratu, odnosno djeteta civilnog invalida iz Domovinskog rata, koji izdaje nadležni upravni odjel županije.

Uz prijavu pristupnik je dužan priložiti i ostale dokumente ako su navedeni u obrascu, odnosno uputama za studente.

Student može ostvariti pravo na samo jednu kategoriju stipendije Veleučilišta u Karlovcu.

Oduka o dodjeli stipendija objavit će se na internetskoj adresi [www.vuka.hr](http://www.vuka.hr/)

Sa studentima koji su stekli pravo na stipendiju Veleučilišta u Karlovcu potpisuje se ugovor o dodjeli stipendije.

Prijave se dostavljaju **poštom** ili **osobnom predajom** s naznakom ″Natječaj za stipendiju Veleučilišta u Karlovcu″ na sljedeću adresu:

Veleučilište u Karlovcu

Trg J.J.Strossmayera 9

47000 KARLOVAC

Dekanat

Prijave s nepotpunom dokumentacijom, kao i one koje ne budu podnesene u utvrđenom roku, neće se razmatrati.